Amás d'istas variedatz prencipals, bi ha muitas atras variedatz de l'anglés, as d'o norte se troban agrupatos en l'anglés d'o norte, y atras subvariedatz, somo por eixemplo o cockney, o scouse u o geordie en l'anglés britanico; l'anglés de Newfoundland aintro de l'anglés canadiense; y l'anglés afro-americán vernaclo ("ebonics") u l'anglés sud-estausunidense entre as variedatz de l'anglés americán. L'anglés ye una luenga pluricentrica, sin una autoridat central d'a luenga como por eixemplo o l'Academia francesa en o caso d'o francés; por ixo no existe una variedat que sía considerata "correcta" u "incorrecta", fueras de quan somos parlando d'una audiencia particular a la que ye dirichita.